**ที่** นภ ๗๑๑๐๑/ว  สำนักงานเทศบาลตำบลโนนสะอาด

 เลขที่ ๑๕๕ หมู่ที่ ๑๖ อำเภอศรีบุญเรือง

 จังหวัดหนองบัวลำภู ๓๙๑๘๐

 ตุลาคม ๒๕๖๒

**เรื่อง** ขอความร่วมมือประชาสัมพันธ์การรับลงทะเบียนผู้มีสิทธิรับเงินเบี้ยยังชีพผู้สูงอายุ ประจำปีงบประมาณ ๒๕๖๓

**เรียน** กำนัน,ผู้ใหญ่บ้าน ทุกชุมชน

**สิ่งที่ส่งมาด้วย** ๑. เอกสารประชาสัมพันธ์ จำนวน ๑ ชุด

 ๒. แผนการออกรับลงทะเบียนรับเบี้ยยังชีพผู้สูงอายุ จำนวน ๑ ชุด

 ด้วยสำนักงานเทศบาลตำบลโนนสะอาด จะดำเนินการรับลงทะเบียนเบี้ยยังชีพผู้สูงอายุ ในปีงบประมาณ ๒๕๖๓ เพื่อรองรับเงินเบี้ยยังชีพผู้สูงอายุในปีงบประมาณ พ.ศ.๒๕๖๔ ในระหว่างวันที่ ๑ ตุลาคม ถึง ๓๐ พฤศจิกายน ๒๕๖๒ ซึ่งตามระเบียบกระทรวงมหาดไทย ว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น (ฉบับที่ ๒)พ.ศ. ๒๕๖๐ ได้กำหนดหลักเกณฑ์เพื่อให้การดำเนินงานรับลงทะเบียนผู้มีสิทธิรับเงินเบี้ยยังชีพผู้สูงอายุ ประจำปีงบประมาณ ๒๕๖๓ เพื่อให้การรับลงทะเบียนเบี้ยยังชีพผู้สูงอายุเป็นไปด้วยความเรียบร้อย และครบทุกคนที่มีคุณสมบัติ

 ในการนี้ สำนักงานเทศบาลตำบลโนนสะอาด **จึงขอความร่วมมือมายังท่านได้ประชาสัมพันธ์แจ้งให้ ผู้สูงอายุที่มีคุณสมบัติ(รายละเอียดตามเอกสารประชาสัมพันธ์)ได้เตรียมเอกสารยื่นความจำนงขอรับลงทะเบียนรับเบี้ยยังชีพผู้สูงอายุ ได้ตั้งแต่บัดนี้ ถึงวันที่ ๓๐ กันยายน ๒๕๖๓ (ตามแผนออกรับลงทะเบียน)หรือที่ฝ่ายสวัสดิการและพัฒนาชุมชนเทศบาลตำบลโนนสะอาด ในวันและเวลาราชการ** หวังว่าคงได้รับความร่วมมือด้วยดี เช่นเคยขอขอบคุณมา ณ โอกาสนี้

 จึงเรียนมาเพื่อประชาสัมพันธ์ให้ทราบโดยทั่วกัน

##

##  ขอแสดงความนับถือ

#  สิบตำรวจโท

 (ศราวุธ เชื้อไพบูลย์)

 ปลัดเทศบาลตำบลโนนสะอาด ปฏิบัติราชการแทน

 นายกเทศมนตรีตำบลโนนสะอาด

งานสวัสดิการและพัฒนาชุมชน

สำนักปลัด ทต.โนนสะอาด

โทร. ๐๔๒ – ๐๐๗๒๓๙

**เอกสารประชาสัมพันธ์**

**เทศบาลตำบลโนนสะอาด อำเภอศรีบุญเรือง จังหวัดหนองบัวลำภู**

 **ตั้งแต่เดือนตุลาคม ๒๕๖๒- เดือนพฤศจิกายน ๒๕๖๒ และเดือนมกราคม ๒๕๖๓ – เดือนกันยายน ๒๕๖๓ เทศบาลตำบลโนนสะอาด ขอเชิญชวนให้ผู้สูงอายุที่มีอายุครบ ๖๐ ปีบริบูรณ์ ที่ยังไม่เคยลงทะเบียนขอรับเงินเบี้ยยังชีพผู้สูงอายุ และผู้สูงอายุที่จะมีอายุครบ๖๐ ปีบริบูรณ์ในปีงบประมาณ๒๕๖๔ นับจนถึงวันที่ ๑ กันยายน ๒๕๖๔ (เกิดก่อนวันที่ ๒ กันยายน ๒๕๐๔)**

**ที่มีคุณสมบัติดังนี้**

 **๑. มีภูมิลำเนาในเขตพื้นที่แต่ยังไม่ได้ไปลงทะเบียนเพื่อขอรับเงินเบี้ยยังชีพผู้สูงอายุ หรือผู้ที่ย้ายทะเบียนบ้านมาใหม่ ก่อนสิ้นเดือนพฤศจิกายน ของทุกปี**

 **๒. ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจ หรือองค์กรปกครองส่วนท้องถิ่น ที่ประสงค์จะเงินเบี้ยยังชีพผู้สูงอายุ ไปลงทะเบียนเพื่อแสดงความจำนงขอรับเงินเบี้ยยังชีพผู้สูงอายุได้ตั้งแต่ตุลาคม ๒๕๖๒ - เดือนพฤศจิกายน ๒๕๖๒ และเดือนมกราคม ๒๕๖๓ – เดือนกันยายน ๒๕๖๓ ด้วยตนเอง หรือมอบหมายให้ผู้อื่นเป็นผู้ยื่นคำขอรับเงินเบี้ยยังชีพผู้สูงอายุแทนโดยมีหลักฐานตามที่ราชการกำหนด ณ เทศบาลตำบลโนนสะอาด ระหว่างเวลา ๐๘.๓๐ - ๑๖.๓๐ น. (ในวันและเวลาราชการ) เพื่อจะได้มีสิทธิรับเงินเบี้ยยังชีพ \* โดยเตรียมเอกสารหลักฐาน ดังนี้\***

 **๑. บัตรประจำตัวประชาชน หรือบัตรอื่นที่ออกโดยหน่วยงานของรัฐที่มีรูปถ่ายพร้อมสำเนา**

 **๒. ทะเบียนบ้าน(ที่เป็นปัจจุบัน) พร้อมสำเนา**

 **๓. สมุดบัญชีเงินฝากธนาคารพร้อมสำเนา (สำหรับเตรียมการรองรับการจ่ายเงินเบี้ยยังชีพ)**

**\*\*\*\*\*\*\*\*\*\*\*\*\*\*\*\*\*\*\*\*\*\*\***

**แผนการออกรับลงทะเบียนรับเบี้ยยังชีพผู้สูงอายุ ประจำปีงบประมาณ** **๒๕๖**๓

**เทศบาลตำบลโนนสะอาด อำเภอศรีบุญเรือง จังหวัดหนองบัวลำภู**

|  |  |  |  |  |
| --- | --- | --- | --- | --- |
| **ลำดับ** | **วัน/เดือน/ปี** | **หมู่บ้าน/ชุมชน** | **เวลา** | **หมายเหตุ** |
| 1 | 21 ตุลาคม 2562 | บ้านโต่งโต้น | 09.00 - 11.30 น. | ศาลาประชาคม |
| 2 | 22 ตุลาคม 2562 | บ้านทุ่งโพธิ์,บ้านนาอุดม | 09.00 - 11.30 น. | วัดปทุมวันบ้านนาอุดม |
| 3 | 24 ตุลาคม 2562 | บ้านวังโปร่ง | 09.00 - 11.30 น. | ศาลาประชาคม |
| 4 | 25 ตุลาคม 2562 | บ้านคึมน้ำเกลี้ยง | 09.00 - 10.30 น. | ศาลาประชาคม  |
| 5 | 28 ตุลาคม 2562 | บ้านวังโพน | 09.00 - 11.30 น. | ศาลาประชาคม |
| 6 | 29 ตุลาคม 2562 | บ้านศรีภูทอง | 09.00 - 11.30 น. | ศาลาประชาคม |
| 7 | 30 ตุลาคม 2562 | บ้านโนนสะอาด | 09.00 - 11.30 น. | ศาลาประชาคม |
| 8 | 31 ตุลาคม 256**2** | บ้านโนนนาใหม่ | 09.00 - 11.30 น. | ศาลาประชาคม |
| 9 | 4 พฤศจิกายน 2562 | บ้านวังแคน,วังคูณ | 09.00 - 11.30 น. | ศาลาประชาคมบ้านวังคูณ  |
| 10 | 7 พฤศจิกายน 2562 | บ้านห้วยบง | 09.00 - 10.30 น. | ศาลาประชาคม |
| 11 | 8 พฤศจิกายน 2562 | บ้านหินตลาด,ศรีสง่า | 09.00 - 10.30 น. | ศาลาประชาคม(ศาลาแฝด)  |
| 12 | 12 พฤศจิกายน 2562 | บ้านโนนคูณ,โนนทอง | 09.00 - 11.30 น. | หอประชุมเทศบาลโนนสะอาด |
| 13 | 13พฤศจิกายน 2562 | บ้านโนนหัวนา | 09.00 - 10.30 น. | ศาลาประชาคม  |

**หมายเหตุ** : และสามารถติดต่อขอรับลงทะเบียนได้ที่ สำนักงานเทศบาลตำบลโนนสะอาดได้ที่

 ฝ่ายสวัดิการและพัฒนาชุมชน